VIGAN CITY – Naiyulin ti darum maikontra iti maysa a drayber ti bus a nainbolbar iti pannungpar iti Barangay Aggay ditoy nga ili itay nabiit a nakatayan ti maysa nga SK chairman.
Napilaan iti reckless imprudence resulting to homicide and damage to property iti provincial prosecutor’s office ni Joseph Casada, 28, naasawaan, agnaed iti Buguey, Cagayan gapu iti pannungpar a nakatayan ni John Andre Avila, 19, baro, SK chairman iti Barangay IV, Vigan City.
Segun iti inbestigasion, head-on collision ti Florida Bus a minaneho ni Casada ken ti single motor a minaneho ni Avila a napasamak iti kalsada nasional iti Barangay Aggay, Bantay, Ilocos Sur iti alas 2:15 ti parbangon ti Enero. 27.#
ilo_Latn ilo_Latn ilo_Latn